الوطن بالانجليزى: Homeland , المانى : Heimatland هو عبارة عن المكان اللى بيرتبط بيه الشعب او مجموعة عرقية ارتباط تاريخى طويل و بتبقى المنطقه اللى بتظهر و بتتولد فيها القومية للشعب و تاريخه , مش لازم يكون المكان اللى اتولد فيه الواحد بس هو المكان اللى اتولدت و ظهرت فيه امته.الوطن بيبقى المكان اللى الواحد بيبقى مستعد بدون سبب منطقى انه يضحى عشانه و دايما بيتمنى للمكان دا انه يتحسن و يبقى احسن مكان فى الدنيا و اهله يبقوا احسن ناس و حالتهم كويسه و بيبقى مستعد يضحى بحياته او فلوسه و يعمل اى حاجة يقدر عليها عشان يحمى الوطن دا من أى خطر خارجى جاى عليهم من بره. الوطن بيتقال عليه مصطلحات كتيره مختلفه كلها بتعتبر عن الوطن اشهرهم : ارض الأباء -Fatherland- , الوطن الام - Motherland -, او ممكن تتقال فى عبارة او فى شعار كتعبير عن حب الوطن و ان الواحد ملوش غير وطن واحد ليه زى عبارة " فلسطين هى أمى " , اللى المقصود منها ان الفلسطيني بيعتبر وطنه زى امه بالضبط , بيحبها جدا و ان دى غريزة فيه و مستعد يعمل اى حاجه ليها و يعمل المستحيل عشان يحميها.